Ρόι Ντότρις

Ο Ρόι Ντότρις (Roy Dotrice, OBE 26 Μαΐου 1923 – 16 Οκτωβρίου 2017) ήταν Βρετανός ηθοποιός θεάτρου και οθόνης. Ερμήνευσε τον Τζον Όμπρεϊ στο μονοπρόσωπο έργο Brief Lives. Κέρδισε βραβείο Tony για την ερμηνεία του στην αναβίωση του 2000 στο Μπρόντγουεϊ του έργου A Moon for the Misbegotten, ενώ εμφανίστηκε στο ρόλο του Λέοπολντ Μότσαρτ στην κινηματογραφική εκδοχή του Αμαντέους (1984),  στο ρόλο του Τσαρλς Ντίκενς στη σειρά Dickens of London (1976), και στο ρόλο του Τζέικομπ Γουέλς/πατέρα στη σειρά Η Πεντάμορφη και το Τέρας.

Στα τελευταία του χρόνια, αφηγήθηκε σειρά audiobook για τη σειρά επικής φαντασίας Το Τραγούδι της Φωτιάς και του Πάγου (A Song of Ice and Fire)  του Τζορτζ Ρ. Ρ. Μάρτιν, για την οποία κατέχει το Ρεκόρ Γκίνες για τις περισσότερες φωνές χαρακτήρων από ένα άτομο σε audiobook.

Ζωή και καριέρα
Ο Ντότρις γεννήθηκε στο Γκέρνσεϊ, στο ομώνυμο βαϊλάτο στις 26 Μαΐου 1923. Γιος της Νίβα (το γένος Ουίλτον, 1897–1984) και του Λούις Ντότρις (1896–1991). Υπηρέτησε ως ασυρματιστής/αεροβομβαρδιστής στη Βασιλική Πολεμική Αεροπορία κατά τον Δεύτερο Παγκόσμιο Πόλεμο, και κρατήθηκε σε γερμανικό στρατόπεδο αιχμαλώτων πολέμου από το 1942 έως το 1945, έπειτα από πτώση του αεροπλάνου Avro Manchester R5840 της μονάδας No.106 Squadron με βάση το Κόνινγκσμπι, όπου όλοι οι επτά αεροπόροι της ομάδας πιάστηκαν αιχμάλωτοι.

Ραδιόφωνο
Ο Ντότρις ήταν η φωνή του "Permanent Under-Secretary Sir Gregory Pitkin" στα πρώτα επεισόδια της μακροχρόνιας ραδιοφωνικής κωμωδίας του BBC The Men from the Ministry. Τον διαδέχτηκε στο ρόλο ο Ρόναλντ Μπαντιλέι. Επίσης έπαιξε τον θυρωρό Ράμσεϊ δίπλα στην Πατρίσια Χέιζ στη ραδιοφωνική κωμική σειρά  Know Your Place.

Θέατρο
Ήταν μέλος της Royal Shakespeare Company και στις αρχές της δεκαετίας του 1960 έπαιξε διάφορους ρόλους, όπως τον Καλιμπάν στο έργο Η Καταιγίδα, απέναντι στον Τομ Φλέμινγκ στο ρόλο του Πρόσπερο (σκηνοθεσία: Πίτερ Μπρουκ), τον Ιωάννη της Γάνδης και τον Χότσπερ απέναντι στον Ντέιβιντ Γουόρνερ ως Ριχάρδο Β΄, και τον Τζάστις Σάλοου απέναντι στον Χιου Γκρίφιθ ως Φάλσταφ στο έργο Ερρίκος Δ΄, καθώς και τον Εδουάρδο Δ΄ στο κύκλο Ο Πόλεμος των Ρόδων διασκευασμένο από Hall/Barton, που αργότερα μεταδόθηκε από το BBC.

Ερμήνευσε τον ρόλο του Τζον Όμπρεϊ στο Brief Lives, μονοπρόσωπο έργο που επινόησε και σκηνοθέτησε ο Πάτρικ Γκάρλαντ και το οποίο κρατούσε πάνω στη σκηνή σχεδόν τρεις ώρες (συμπεριλαμβανομένου του διαλείμματος, κατά το οποίο υποκριτικά κοιμόταν). Την πρεμιέρα το 1967 στο Hampstead Theatre του Λονδίνου, ακολούθησε περιοδεία στην Αγγλία και δύο παραγωγές στο Μπρόντγουεϊ. Το 1968 μεταφέρθηκε στο Criterion Theatre στο West End, όπου παρέμεινε 400 παραστάσεις πριν μεταφερθεί στο Mayfair Theatre. Επανέλαβε το ρόλο το 2008, και πάλι υπό τη σκηνοθεσία του Πάτρικ Γκάρλαντ.Brief Lives revival

Οι παραστάσεις αυτές, μαζί με εκτενείς διεθνείς περιοδείες, χάρισαν στον Ντότρις θέση στο βιβλίο Γκίνες για τον μεγαλύτερο αριθμό μονοπρόσωπων παραστάσεων (1.782).

Άλλες μονοπρόσωπες παραγωγές του ήταν τα Mister Lincoln (1979) και Churchill (1982), και οι δύο πρεμιέρα στο Ford's Theatre στην Ουάσιγκτον.

Το 1984 πρωταγωνίστησε απέναντι στη Ρόουζμαρι Χάρις στην παραγωγή του Νόελ Κάουαρντ Hay Fever. Εμφανίστηκε στην θεατρική παραγωγή του Ίρβινγκ Μπερλίν  White Christmas στο θέατρο The Lowry στο Σάλφορντ από τον Νοέμβριο του 2009 έως τον Ιανουάριο του 2010.

Τηλεόραση
Τη δεκαετία του 1970 ο Ντότρις έπαιξε τον Τσαρλς Ντίκενς στην τηλεοπτική μίνι-σειρά Dickens of London. Εμφανίστηκε επίσης ως Albert Haddock στην τηλεοπτική μεταφορά του BBC των έργων του Α. Π. Χέρμπερτ Misleading Cases το 1971. Το 1972 υποδύθηκε τον Curé Ponosse στην τηλεοπτική μεταφορά του BBC2 του Clochemerle  (1972).

Ο Ντότρις έπαιξε τον "Πατέρα" στην τηλεοπτική σειρά της δεκαετίας του 1980 Η Πεντάμορφη και το Τέρας και τον πάτερ Γκάρι Μπάρετ, έναν καθολικό ιερέα, στην σειρά της δεκαετίας του 1990 Picket Fences. Η υποκριτική του καριέρα ξεκίνησε το 1945 σε μια επιθεώρηση με τίτλο Back Home, που παρουσιάστηκε από πρώην αιχμαλώτους πολέμου υπέρ του Ερυθρού Σταυρού. Σε ένα επεισόδιο του Angel, μέρος του Buffyverse, έπαιξε τον ρόλο του Ρότζερ Γουίνταμ-Πράις, του αυταρχικού πατέρα του χαρακτήρα Γουέσλεϊ Γουίνταμ-Πράις. Ένας προηγούμενος ρόλος επιστημονικής φαντασίας ήταν ο Επίτροπος Σίμοντς σε δύο επεισόδια της σειράς της δεκαετίας του 1970 Διάστημα: 1999. Το 1998 ο Ντότρις εμφανίστηκε σε τρία επεισόδια της σειράς Hercules: The Legendary Journeys ως Δίας.
Game of Thrones
Τον Ιούνιο του 2010 ανακοινώθηκε ότι ο Ντότρις θα υποδυόταν τον ρόλο του Μεγάλου Μάγιστρου Πύσελ στην τηλεοπτική σειρά του HBO Game of Thrones, μια διασκευή των βιβλίων Το Τραγούδι της Φωτιάς και του Πάγου του Τζορτζ Ρ. Ρ. Μάρτιν. Αργότερα αποσύρθηκε από τον ρόλο για ιατρικούς λόγους και στη θέση του επιλέχθηκε ο Τζούλιαν Γκλόβερ.

Λίγο μετά την έναρξη των γυρισμάτων για τη δεύτερη σεζόν, επιβεβαιώθηκε ότι ο Ντότρις θα επέστρεφε για να υποδυθεί τον "Σοφό Χάλιν τον Πυρομάντη", ο οποίος εμφανίζεται στα επεισόδια "The Ghost of Harrenhal" και "Μαύρο Νερό".

Ραδιόφωνο και ηχητικά βιβλία
Το 1982 το BBC Radio 4 μετέδωσε την ανάγνωση του Ντότρις του μυθιστορήματος The Book of Ebenezer Le Page του G.B. Έντουαρντς σε είκοσι οκτώ μέρη διάρκειας 15 λεπτών στην ενότητα Woman's Hour. Ο παραγωγός έγραψε αργότερα ότι η σειρά ήταν "αναμφισβήτητα η πιο δημοφιλής σειρά που έχω κάνει ποτέ από τις περίπου 500 που έχω παραγάγει τα τελευταία 21 χρόνια...".Edward Chaney, Genius Friend: G.B. Edwards and The Book of Ebenezer Le Page (Blue Ormer Publishing, 2015)

Στη συνέχεια, παρουσίασε το "The Islander", μια θεατρική εκδοχή του The Book of Ebenezer Le Page, με επιτυχία στο Theatre Royal Lincoln. Το 2012 η AudioGO παρήγαγε μια πλήρη και απλοποιημένη ηχογράφηση του Ebenezer Le Page, η οποία είναι διαθέσιμη στο Audible.

Ο Ντότρις ηχογράφησε ηχητικά βιβλία για κάθε βιβλίο της σειράς A Song of Ice and Fire του Τζορτζ Ρ. Ρ. Μάρτιν. Το 2011 τιμήθηκε με το παγκόσμιο ρεκόρ για τις περισσότερες φωνές χαρακτήρων σε ένα ηχητικό βιβλίο για την ηχογράφηση του A Game of Thrones, η οποία περιείχε 224.

Ο Ντότρις αφηγήθηκε επίσης πολλές διασκευές παραμυθιών για την Disney Records, συμπεριλαμβανομένων των Η Μικρή Γοργόνα και Ο Χέφαλουμπ της Γουίνι, για τα οποία προτάθηκε για Βραβείο Γκράμι.

Προσωπική ζωή και θάνατος
Ο Ντότρις ήταν παντρεμένος με την Κέι Νιούμαν (1929–2007), ηθοποιό της τηλεόρασης και του θεάτρου, από το 1947 μέχρι τον θάνατό της το 2007.Passings, The Los Angeles Times, 2007-08-09. Retrieved 2014-01-07.  Απέκτησαν τρεις κόρες —την Μισέλ, την Υβέτ και την Κάρεν— οι οποίες όλες ασχολήθηκαν με την υποκριτική σε διάφορες περιόδους της ζωής τους. Ήταν πεθερός των ηθοποιών Έντουαρντ Γούντγουορντ (Μισέλ) και Άλεξ Χάιντ-Γουάιτ (Κάρεν).

Ο Ντότρις τιμήθηκε με τον τίτλο του Αξιωματικού του Τάγματος της Βρετανικής Αυτοκρατορίας (OBE) στις Τιμητικές Διακρίσεις της Πρωτοχρονιάς του 2008.  Πέθανε σε ηλικία 94 ετών στις 16 Οκτωβρίου 2017 στο Λονδίνο, χωρίς να ανακοινωθεί η αιτία θανάτου.

Φιλμογραφία

Ταινίες
Οι θεατρικοί-κινηματογραφικοί ρόλοι του συμπεριλαμβάνουν:*Πηγές:

 The Heroes of Telemark (1965) – Jensen
 A Twist of Sand (1968) – David Garland
 Lock Up Your Daughters (1969) – Gossip
 The Buttercup Chain (1970) – Martin Carr-Gibbons
 Toomorrow (1970) – John Williams
 Nicholas and Alexandra (1971) – General Alexeiev
 Tales from the Crypt (1972) – Charles Gregory (segment 4 "Wish You Were Here")
 Hide and Seek (1972) – Mr Grimes
 Saturn 3 (1980, voice overdub of Harvey Keitel) – Benson (voice, uncredited)
 Cheech & Chong's The Corsican Brothers (1984) – The Evil Fuckaire/Ye Old Jailer
 Αμαντέους (1984) – Λέοπολντ Μότσαρτ
 Eliminators (1986) – Abbott Reeves
 Suburban Commando (1991) – Zanuck
 The Cutting Edge (1992) – Anton Pamchenko
 Swimming with Sharks (1994) – Cyrus Miles
 The Scarlet Letter (1995) – Rev Thomas Cheever
 Alien Hunter (2003) – Dr John Bachman
 These Foolish Things (2006) – Lord Carter
 Played (2006) – Jack Rawlings
 Go Go Tales (2007) – Jay
 Hellboy II: The Golden Army (2008) – King Balor

Τηλεόραση
+ Τηλεοπτικοί ρόλοι Χρονιά  Τίτλος  Ρόλος  Σημειώσεις 1957  The Adventure  Ναυτικός  Τηλεταινία Treasure Island  Άμπε Γκρέι  Τηλεοπτική μίνι σειρά 1959  A Midsummer Night's Dream  Egeus  Τηλεταινία1962The Cherry OrchardFirsΤηλεταινία1963Boyd Q.C.Mr. JacobsΕπεισόδιο "What the Eye Doesn't See"1965Armchair TheatreΝτόναλντ ΤίμγουντΙστορία: "A Cold Peace"1965-
1966The Wars of the RosesΒασιλιάς Εδουάρδος Δ΄/ Τζακ Κέιντ6 επεισόδια1966The LiarsΦόγκαρτι1 επεισόδιοPublic EyeDonald ScottΕπεισόδιο "Don't Forget You're Mine"Theatre 625ΡόμπινσονΙστορία:"Amerika"1967Armchair TheatreAaron ToftΙστορία:"I'am Osango"The Wednesday PlayΜπαμπάςΙστορία:"Dial Rudolph Valentino One One" 1967-
1971 A.P. Herbert's Misleading Cases Albert Haddock 19 επεισόδια (3 σειρές)1968Late Night HorrorDouglas StoneΙστορία:"The Kiss of Blood"1969The Gold RobbersΦρέντι ΛαμπΕπεισόδιο "Crack Shot"Imperial PalaceΈβελιν Όρκραμ4 επεισόδια1970Tales of UneaseΚέιο Χάθαγουεϊ Ιστορία:"Bad Bad Jo Jo"1971The Rivals of Sherlock HolmesΣάιμον ΚρέινΙστορία:"The Duchess of Wiltshire's Diamonds" 1972 Clochemerle  Curé Ponosse 8 επεισόδια 1975 Space: 1999 επίτροπος Τζέραλντ Σίμονς 2 επεισόδια 1976 Dickens of London Τσαρλς Ντίκενς / Mr. John Dickens 13 επεισόδιαΟ Λόρενς Ολίβιε παρουσιάζειΣερ Τίμοθι ΦάραρΙστορία:"Hindle Wakes" 1976-
1979 Sykes The Tramp 2 επεισόδια 1981  Family Reunion  Lester Frye  Τηλεταινία Magnum, P.I. Harcourt Επεισόδιο "Tropical Madness"1983Tales of the Gold MonkeyΛόρδος ΧέντρικςΕπεισόδιο "God Save the Queen"1984Remington SteeleVictor JanoffΕπεισόδιο "Steele Eligible"Hart to HartCourtney PetersonΕπεισόδιο "Max's Waltz"1986The A-TeamCharles JourdanΕπεισόδιο "The Spy Who Mugged Me" Σάκα Ζουλού  Γεώργιος Δ΄  TV miniseries The Wizard  Troyan 3 επεισόδια 1987 Faerie Tale Theatre The King / Peter Vanderdonk"The Dancing Princesses""Rip Van Winkle"Tales from the DarksideVampire Count Jeffrey DracoΙστορία:"My Ghostwriter - The Vampire" 1987-
1990 Η Πεντάμορφη και το Τέρας Jacob "Father" Wells 55 επεισόδια 1989 The Equalizer Charlie McGuinness Επεισόδιο "Trial by Ordeal"Nightmare ClassicsΛίοΙστορία:"Carmilla"1990Hunter Επίσκοπος PineΕπεισόδιο "Final Confession"1990Murder, She WroteProfessor Chandler FitzpatrickΕπεισόδιο "The Great Twain Robbery"1991For the Greater GoodCharles Truman MP3 επεισόδια 1992-
1993 Going to Extremes Doctor Croft 17 επεισόδια1993Murder, She WroteΔρ Χάουαρντ ΣόρενσονΕπεισόδιο "The Legacy of Borbey House" 1993-
1996 Picket Fences Father Gary Barrett 15 επεισόδια 1994  Children of the Dark  Dr Burnham  ΤηλεταινίαWingsPeteΕπεισόδιο "The Faygitive"L.A. LawΆλεξ ΒέντερΕπεισόδιο "McKenzie, Brackman, Barnum and Bailey" 1995 Babylon 5 Φρέντρικ Λαντς Επεισόδιο "The Fall of Night" Batman: The Animated Series Φρέντρικ Επεισόδιο "The Lion and the Unicorn"Murder, She WroteDr Myles PurcellΕπεισόδιο "School for Murder" 1996 Mr. & Mrs. Smith Mr Big 12 επεισόδιαTales from the CryptMajor NicholsonΙστορία:"Escape" 1997 Spider-Man: The Animated Series Keene Marlow / The Destroyer 4 επεισόδια 1998  Like Father, Like Santa  Ambrose Booth  ΤηλεταινίαHercules: The Legendary JourneysΔίας3 επεισόδια 1999 Sliders Archibald Chandler Επεισόδιο "Data World"2000Madigan MenSeamus Madigan12 επεισόδια Sliders Marc LeBeau  Επεισόδιο "The Seer" 2001 Touched by an Angel Micah Επεισόδιο "Holy of Holies" 2003 Angel Roger Wyndam-Pryce 1 επεισόδιοJust Shoot Me!Jarvis LeedsΕπεισόδιο "Just Shoot Me"DoctorsTomasz ZelinksyΕπεισόδιο "Roots" 2004 Life Begins Φρανκ Μπιουκάναν 8 επεισόδια 2006  La Femme Musketeer  Commander Finot (χωρίς το όνομά του στους τίτλους)  μίνι τηλεοπτική σειράHeartbeatΚύριος ΚάρτερΕπεισόδιο "Give Peace a Chance" 2012 Game of Thrones Χάλιν 2 επεισόδια

Ηχητικά βιβλία (Audiobooks)
Επιλεγμένα ηχητικά βιβλία στα οποία έλαβε μέρος είναι:

 Watership Down
 The Prince and the Pauper
 The Book of Ebenezer Le Page
 The Death Gate Cycle Vol. 4: Serpent Mage
 Το Τραγούδι της Φωτιάς και του Πάγου

 Παραπομπές 

 Εξωτερικοί σύνδεσμοι 

 Oxford Dictionary of National Biography, Roy Dotrice



Κατηγορία:Άνθρωποι της Disney
Κατηγορία:Αξιωματικοί του Τάγματος της Βρετανικής Αυτοκρατορίας
Κατηγορία:Απόφοιτοι της Βασιλικής Ακαδημίας Δραματικής Τέχνης
Κατηγορία:Βρετανοί ηθοποιοί θεάτρου
Κατηγορία:Βρετανοί ηθοποιοί κινηματογράφου
Κατηγορία:Βρετανοί ηθοποιοί ραδιοφώνου
Κατηγορία:Βρετανοί ηθοποιοί τηλεόρασης
Κατηγορία:Βρετανοί ηθοποιοί φωνής
Κατηγορία:Νικητές βραβείου Tony